Document ID: 31994R1966

31994R1966
L 198/103
SLUŽBENI LIST EUROPSKE UNIJE
28.07.1994.
UREDBA KOMISIJE (EZ) br. 1966/94
od 28. srpnja 1994.
o razvrstavanju određene robe u kombiniranu nomenklaturu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), kako je zadnje izmijenjena Uredbom Komisije (EZ) br. 1737/94 (2), a posebno njezin članak 9.,
budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno donijeti mjere za razvrstavanje robe navedene u Prilogu ovoj Uredbi;
budući da su Uredbom (EEZ) br. 2658/87 utvrđena opća pravila za tumačenje kombinirane nomenklature i ta se pravila također odnose na sve ostale nomenklature koje se u potpunosti ili djelomično temeljene na njoj ili kojima se istoj dodaju dodatni pododjeljci, te koje su utvrđene posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
budući da je u skladu s navedenim općim pravilima, robu opisanu u stupcu 1. tablice priložene ovoj Uredbi potrebno razvrstati pod odgovarajuće oznake KN iz stupca 2, a na temelju razloga iz stupca 3;
budući da je primjereno da se, u skladu s mjerama koje su na snazi u Zajednici u vezi sa sustavima dvostrukih provjera i prethodnim i naknadnim nadzorom Zajednice tekstilnih proizvoda prilikom uvoza u Zajednicu, u skladu s odredbama članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (3), korisnik može u razdoblju od 60 dana nastaviti pozivati na obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koji nisu u skladu s ovom Uredbom;
budući da Odsjek za tarifnu i statističku nomenklaturu Odbora za Carinski zakonik nije u roku koji je utvrdio njegov predsjednik dostavio svoje mišljenje u vezi s proizvodima br. 3., 5., 6., 7. priložene tablice;
budući da su mjere u vezi s proizvodima br. 1., 2., 4. iz tablice u Prilogu koje su predviđene ovom Uredbom u skladu s mišljenjem Odsjeka za tarifnu i statističku nomenklaturu Odbora za Carinski Zakonik,
DONIJELA JE OVU UREDBU:
Članak 1.
Roba opisana u stupcu 1 priložene tablice razvrstava se sada u kombiniranu nomenklaturu sukladno odgovarajućim oznakama KN koje su navedene u stupcu 2 navedene tablice.
Članak 2.
Podložno mjerama koje su na snazi u Zajednici u vezi sa sustavima dvostrukih provjera i prethodnim i naknadnim nadzorom Zajednice tekstilnih proizvoda prilikom uvoza u Zajednicu, može se, u skladu s odredbama članka 12. stavka 6. Uredbe (EEZ) br. 2913/92, u razdoblju od 60 dana nastaviti pozivati na obvezujuće tarifne informacije o razvrstavanju roba u kombiniranu nomenklaturu koje izdaju carinska tijela država članica, a koji više nisu u skladu s ovom Uredbom.
Članak 3.
Ova Uredba stupa na snagu dvadeset prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. srpnja 1994.

Labels: 3
19
1